ফের কলকাতার রাস্তায় ছিনতাই! হাতানো হল কোটি কোটি টাকা

কলকাতা: ফের শহর কলকাতায় দিনে দুপুরে কোটি কোটি টাকা ছিনতাইয়ের অভিযোগ! দুষ্কৃতীর দল এক ব্যবসায়ীর থেকে ছিনিয়ে নিল এক কোটি টাকা। ঘটনাটি ঘটেছে কলকাতার নারকেলডাঙায়।

অভিযোগ উঠছে, প্রথমে ব্যবসায়ীর চোখে কিছু স্প্রে করা হয়। আর তারপর, ধারালো অস্ত্রের আঘাত করে তার থেকে কোটি টাকা লুঠ করে চম্পট দেয় দুষ্কৃতীর দল। ইতিমধ্যেই ঘটনার তদন্তে নেমেছে নারকেলডাঙা থানার পুলিশ।

আরও পড়ুন: বাস-লরির মুখোমুখি সংঘর্ষে আহত ৫

কয়েকদিন আগেও কলকাতা শহরে ছিন্তাইয়ের অভিযোগ ওঠে। আর এবার ফের উঠল অভিযোগ। দিনকয়েক আগে পুলিশ সেজে আয়কর আধিকারিকের গলার হার ছিনতাইয়ের ঘটনায় ছড়ায় চাঞ্চল্য ইএম বাইপাসে। আর এবার, নারকেলডাঙায় উঠল ছিনতাইয়ের অভিযোগ। ইতিমধ্যেই, ঘটনার তদন্ত নেমে পুলিশের পক্ষ থেকে কয়েকজনকে আটক করে চলছে জিজ্ঞাসাবাদ। ব্যবসায়ীকেও জিজ্ঞাসাবাদ করা হচ্ছে। কিন্তু ব্যবসায়ীর বক্তব্যে বেশ কিছু অসঙ্গতি পাওয়া গেছে বলে দাবি পুলিশের।

আহমেদ খান নামে ব্যবসায়ীর প্রাথমিক অভিযোগ, গতকাল অর্থাৎ শনিবার সকালে ব্যবসায়ী যখন কাজে যাচ্ছিলেন, তখন তার উপর দুষ্কৃতীরা দু ‘ টি মোটর বাইকে করে এসে চড়াও হয়। ব্যবসায়ীর অভিযোগ, প্রথমে তার চোখে কিছু স্প্রে করা হয়। আর তারপর তাঁর হাতে যেই টাকার ব্যাগ ছিল সেই ব্যাগ দুষ্কৃতীরা তাঁর থেকে হাতিয়ে নিয়ে চম্পট দেয়। ঘটনাটি বুঝতে পেরে, ব্যবসায়ী বাঁধা দিতে গেলে তাঁকে ধারালো অস্ত্র দিয়ে আঘাত করা হয় বলে অভিযোগ করেন তিনি। ইতিমধ্যেই পুলিশের পক্ষ থেকে গোটা ঘটনার তদন্ত শুরু হয়েছে।

দেখুন অন্য খবর